Document ID: 32003R0640

Kommissionens forordning (EF) nr. 640/2003
af 9. april 2003
om fastsættelse af de mængder, der kan overføres til en anden sortsgruppe i forbindelse med garantitærsklen for 2003-høsten i råtobakssektoren
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2075/92 af 30. juni 1992 om den fælles markedsordning for råtobak(1), senest ændret ved forordning (EF) nr. 546/2002(2), særlig artikel 9, stk. 4, og
ud fra følgende betragtninger:
(1) Ved artikel 9 i forordning (EØF) nr. 2075/92 blev der indført en kvotaordning for de forskellige grupper tobakssorter. De individuelle kvoter blev fordelt på producenterne på grundlag af de garantitærskler for 2003-høsten, der er fastsat i bilag II til Rådets forordning (EF) nr. 546/2002 af 25. marts 2002 om fastsættelse af præmier og garantitærskler for tobak i blade efter sortsgruppe og medlemsstat for høsten 2002, 2003 og 2004 og om ændring af forordning (EØF) nr. 2075/92. Efter artikel 9 i forordning (EØF) nr. 2075/92 kan Kommissionen tillade medlemsstaterne at overføre garantitærskelmængder fra én sortsgruppe til en anden, hvis de påtænkte overførsler mellem sortsgrupper ikke medfører en ekstraudgift for EUGFL og en forøgelse af den samlede garantitærskel for hver medlemsstat.
(2) Da denne betingelse er opfyldt, bør de medlemsstater, der har anmodet om overførsel, have tilladelse hertil.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Råtobak -
UDSTEDT FØLGENDE FORORDNING:
Artikel 1
For 2003-høsten tillades det medlemsstaterne inden fristen for indgåelse af dyrkningskontrakter som fastsat i artikel 10, stk. 1, i Kommissionens forordning (EF) nr. 2848/98(3) at overføre mængder fra en sortsgruppe til en anden ifølge bilaget til nærværende forordning.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 9. april 2003.

Labels: 7
18
17
6